Condamnaţi la dispariţie. Urmează acord cu FMI şi 
vânzarea activelor statului 


Prof. dr. Mircea Coşea: "PNRR ne împinge într-o direcţie cu mai multe pierderi decât 
beneficii” 

PNRR-ul a fost elaborat împotriva intereselor naţionale. Acesta 


ne aduce mai mult pierderi, decât beneficii şi ne împinge la un 
acord cu FMI, ne spune prof. dr. Mircea Coşea, fost ministru de 
stat. Pericolul cel mai mare este ca Fondul Monetar 
Internaţional să ne impună vânzarea activelor statului, așa cum 
a mai făcut-o şi cu petrolul, gazele şi cuprul, avertizează 


reputatul analist economic. 


FMI a obligat Ucraina să concesioneze terenurile agricole 


Planul Naţional de Redresare și Rezilienţă (PNRR) este poate cel mai grav 
act de trădare naţională şi asta pentru că va condamna România la 
dispariţie, ca stat. Economiştii avertizează că PNRR face mai mult rău 
decât bine şi ne împinge, ireversibil, către prăpastie. Prof. dr. Mircea 
Coşea atrage atenţia că acest PNRR nu este favorabil României și că este 
un document total aventurist, sigur, spre beneficiul unora, dar din punctul 


de vedere al evoluţiei statului român este un drum periculos. 


"La această dată, nu avem capacitatea de a extrage din PNRR ce ar trebui, 
dimpotrivă, suntem forţaţi să facem lucruri care ne costă mai mult decât 
beneficiile pe care le-am avea. Şi nu vorbesc numai de pensii şi de salarii, 
dar gândiţi-vă că agricultura nu există în PNRR, deşi este cel mai mare 
tezaur pe care România îl are. Protestele din stradă care au apărut acum 
nu sunt pentru motorină şi pentru RCA, ci arată criza în care se află 
politica românească. Politica agrară a României nu există. Politica, în 
general, este un obiectiv pe care decidenţii politici şi-l pun de a valorifica 
resursele. Dar în condiţiile pe care le avem acum, ce resurse să 
valorificăm, că noi producem, pe locul 3 sau 4 în Europa, materie primă şi 
importăm 70% mâncare, ceea ce înseamnă faliment total”, ne-a declarat 


prof. dr. Mircea Coşea, fost ministru de stat. Acesta semnalează că în 


niciun capitol din PNRR nu există nimic despre irigaţii, când România 


intră în secetă pedologică pe cel puţin 10-20 de ani. 


Vom ajunge mai rău ca Ucraina 


PNRR ne împinge într-o direcţie cu mai multe pierderi decât beneficii, 
consideră prof. dr. Mircea Coşea, care susţine că nu suntem pregătiţi 
pentru anumite lucruri, nu suntem pregătiţi să facem o nouă lege a 


pensiilor, pentru că nu avem cu ce să o bugetăm. 
Companiile de stat, băgate cu forţa pe bursă 


Totodată, acesta arată că nu suntem pregătiţi să facem o reformă a 
sistemului public, pentru că nu avem o reformă în economie, iar mediul de 
afaceri nu va putea suporta cheltuielile bugetare, dat fiind că este băgat în 


groapă cu fel de fel de pierderi şi de impozite şi taxe. 


"PNRR-ul, din punctul meu de vedere, este ca în bancul cu măgarul, 
căruia îi pui un morcov în faţă și la spate îi dai cu biciul, dar morcovul este 
mult prea departe de botul măgarului, aşa că numai biciul acţionează. 
Suntem într-un cerc vicios, care ne va conduce, eu sunt absolut sigur, 
către un acord cu FMI, peste un an — un an şi jumătate. Şi asta înseamnă 
ce? Înseamnă austeritate adevărată, nu de-asta declarată. Şi o să ne scoată 
la vânzare, prin vânzare directă, nu pe bursă, alte active ale statului, cum 
s-a mai făcut. Aşa cum s-a întâmplat cu petrolul, cu cuprul, cu gazele, tot 
forţaţi de FMI. Așa s-a întâmplat şi în Ucraina, care este acum 
producătoare de cereale ale altora, nu ale ucrainenilor, tocmai pentru că 
FMI a intervenit şi i-a obligat să concesioneze terenurile. Grâul ăsta care 
trece pe la noi nu este al ucrainenilor, este al americanilor, al saudiţilor, al 
chinezilor, al australienilor. Mi-e teamă că vom ajunge şi noi în situaţia 


asta”, ne-a precizat prof. dr Mircea Coşea. 


Listarea la bursă a companiilor de 
stat, prinsă în PNRR 


Obligativitatea listării al bursă a companiilor de stat a fost prinsă în PNRR 


şi tot aici s-a impus elaborarea unei Strategii naţionale pentru dezvoltarea 


pieţei de capital din România. Practic, cu experienţă zero în acest 
domeniu, România va trebui să-şi joace la bursă titlurile de proprietate 
asupra unor companii vitale. Potrivit Ministerului Finanţelor, strategia ar 
avea în vedere crearea premiselor pentru creşterea finanţării prin 
intermediul pieţei de capital, ceea ce poate conduce la dezvoltarea 
mediului de afaceri în general, respectiv a operaţiunilor şi a activităţilor 
agenţilor economici din economia naţională, inclusiv a entităţilor care 
activează pe piaţa de capital, "cu efecte pozitive asupra dezvoltării 
economiei naţionale”. Mai mult, PNRR include şi o secţiune care se 
concentrează în mod special pe schemele de ajutor pentru sectorul privat, 
care se adresează companiilor care doresc să se listeze public şi să îşi 


diversifice sursele de finanţare. 


Mai multe acţiuni, pentru pierderea 
controlului 


Strategia Ministerului Finanţelor prevede listarea acţiunilor reprezentând 
deţineri minoritare la companiile mari care sunt deţinute de stat şi 
creşterea vânzării de acţiuni la companii deja listate. Un alt obiectiv este 
încurajarea transferului pe piaţa reglementată a companiilor deţinute de 
stat listate pe SMT (segmentul de piaţă dedicat listării companiilor la 
început de drum, start-up-urilor şi IMM-urilor) administrat de BVB. 
Totodată, ministerul va demara o campanie naţională care se va adresa 
atât companiilor publice, cât şi celor private, pentru a încuraja companiile 
să utilizeze finanţarea din piaţa de capital, informând conducerea 
companiilor şi alţi actori relevanţi despre numeroasele oportunităţi 


existente. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcţionează strict cu ajutorul cititorilor, 


din acest motiv vă cerem acum ajutorul. Ne puteţi 


sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


